Αναδρομική μελέτη των απεικονιστικών και χειρουργικών ευρημάτων διόρθωσης του ανοικτού αρτηριακού πόρου στο σκύλο
Creators: name: Φαρμάκης, Πυθαγόρας Χρήστου
Publisher: name: Aristotle University of Thessaloniki
Year: 2023
Subjects: Σκύλος
Ανοικτός Αρτηριακός Πόρος
Απολίνωση
Επιπλοκές
Dog
Canine
Patent Ductus Arteriosus
PDA
Surgical ligation
PDA complications

description: Η παρούσα αναδρομικού χαρακτήρα έρευνα έχει σκοπό την μελέτη των κλινικών και απεικονιστικών ευρημάτων καθώς και την χειρουργική αντιμετώπιση και μετεγχειρητική παρακολούθηση σαράντα περιστατικών σκύλων με ανοιχτό αρτηριακό πόρο που προσκομίστηκαν στην Κλινική Ζώων Συντροφιάς του Τμήματος Κτηνιατρικής του ΑΠΘ κατά την περίοδο 2008 έως και 2020. Από τα 40 ζώα τα 26 (65%) ήταν θηλυκά ενώ τα 33 (82%) ανήκαν σε καθαρόαιμες φυλές. Σε όλα τα ζώα διαπιστώθηκε συνεχές φύσημα κατά την ακρόαση του θώρακα. Κατά την ακτινολογική διερεύνηση του θώρακα δύο ζώα είχαν φυσιολογικό μέγεθος καρδιάς, ενώ στα υπόλοιπα διαπιστώθηκε αριστερή καρδιομεγαλία, ήπια έως σοβαρή διάταση της πνευμονικής αρτηρίας και πνευμονικό παρέγχυμα χωρίς παθολογικά ευρήματα. Από την υπερηχοτομογραφική εξέταση της καρδιάς, σε όλα τα ζώα επιβεβαιώθηκαν ευρήματα ανοικτού αρτηριακού πόρου με αριστερο-δεξιά διαφυγή, απουσία πνευμονικής υπέρτασης, ήπια έως έντονη διάταση της αριστερής κοιλίας ενώ το μέγεθος της πνευμονικής αρτηρίας βρέθηκε από φυσιολογικό μέχρι έντονα διατεταμένο. Σε 4 περιστατικά διενεργήθηκε και εξέταση αξονικής αγγειογραφίας όπου εκτός από την απεικόνιση του ανοιχτού αρτηριακού πόρου και της αριστερο-δεξιάς διαφυγής μετρήθηκε η μέγιστη και η ελάχιστη διάμετρος του πόρου, διαπιστώθηκε απουσία συνοδών συγγενών καταστάσεων και απουσία πνευμονικού οιδήματος. Σε 39 ζώα έγινε χειρουργική επέμβαση, με προσπέλαση από το 4ο αριστερό μεσοπλεύριο διάστημα και απολίνωση του πόρου με την χρήση πολύκλωνου ράμματος μετάξης. Τρία από τα 39 ζώα κατέληξαν κατά την διάρκεια της επέμβασης (2 από μη ελεγχόμενη κατ΄ουδένα τρόπο αιμορραγία από την ρήξη του πόρου, ενώ το τρίτο από ανακοπή αμέσως μετά την απολίνωση του πόρου), ενώ ένα κατέληξε στην ΜΑΕΘ, δέκα ώρες μετά την χειρουργική απολίνωση του Ανοικτού αρτηριακού πόρου. Τα 35 ζώα παρέμειναν στην μονάδα εντατικής θεραπείας από μία ως 3 ημέρες, μέχρι να αφαιρεθεί η θωρακοστομία τους και να μειωθεί το μετεγχειρητικό τους άλγος και έλαβαν εξιτήριο. Κατά την αναζήτηση της εξέλιξης των περιστατικών, με ιδιοκτήτες στους οποίους υπήρχε η δυνατότητα τηλεφωνικής επικοινωνίας (26) προέκυψε ότι 19 ζώα ζουν απόλυτα φυσιολογικά μέχρι σήμερα χωρίς καμία λήψη συμπληρωτικού φαρμάκου για την καρδιά τους, τέσσερα από τα 26 ζώα απεβίωσαν αργότερα από αιτίες άσχετες του χειρουργείου, όπως από οστεοσάρκωμα ή από εμφάνιση καρδιακής νόσου σχετιζόμενη με το γενετικό υπόβαθρο της φυλής, ενώ 3 από τα 26 ζώα απεβίωσαν εντός 2 μηνών από την επέμβαση απολίνωσης του πόρου με κύρια αιτία θανάτου την αιφνίδια καρδιακή ή αναπνευστική ανακοπή. Τα συμπεράσματα που προκύπτουν είναι πολύ χρήσιμα και αφορούν στην αναγκαιότητα της έγκαιρης διάγνωσης, την διενέργεια απεικονιστικών εξετάσεων ώστε να καταγραφεί το μέγεθος του πόρου, αλλά και την παρουσία ή όχι πνευμονικής υπέρτασης, πληροφορίες χρήσιμες για την διαχείριση του ανοικτού αρτηριακού πόρου.
description: The aim of this retrospective work is the study of clinical and diagnostic imaging findings as well as the surgical therapy and post-surgery follow up of forty dogs with Patent Ductus Arteriosus (PDA), presented at the Companion Animal Clinic, School of Veterinary Medicine, AUTh, from 2008 to 2020.Twenty six dogs (65%) were female and 33 dogs (82%) belonging to purebred breeds. In all cases there was a persistent murmur on the auscultation of the thorax. In 38 dogs left-sided cardiomegaly and mild to severe pulmonary artery dilatation, were revealed on plain thoracic radiographs. In two dogs the thoracic radiographs were found normal. Echocardiographic examination revealed patent ductus arteriosus with left to right shunt (blood flow from the aorta to the pulmonary artery), absence of pulmonary hypertension and mild to severe left ventricular dilatation in all cases. The size of the pulmonary artery, ranged from normal to severe dilated. In 4 cases, a computed tomographic angiography was performed where the precise diameter of the permanent duct was measured, the direction of blood flow was confirmed, and other accompanying congenital conditions were excluded. In 39 animals, surgery was performed, with access from the 4th left intercostal space and ligation of the duct, using a braided, coating wax silk suture. Three of the 39 cases were died during the surgical operation (two due to uncontrollable bleeding from rupture of the duct, and the other due to cardiopulmonary arrest immediately after ligation of the duct). In one case, the dog was died 10 hours after duct ligation, during in intensive care unit. After surgery, the 35 animals are remained in the intensive care unit for one to three days, until thoracostomy was removed and postoperative pain was reduced. In a telephone follow up with the owners of 26 dogs,19 animals were normal without taking any complementary cardiovascular medicine till now, four animals died from causes unrelated to the surgery, and three animals died within 2 months after duct ligation due to sudden cardiac or respiratory arrest. The results of this study showed the importance of early diagnosis of PDA, and the usefulness of diagnostic imaging procedures in order to measure the size of the duct and to confirm the presence of pulmonary hypertension. The above information seems to be significant for the surgical management of the open duct.